ઝારખંડના ગોડ્ડા જિલ્લાના લાલમટિયા વિસ્તારમાં ગુરુવારે મોડી રાતે ભેખડ ધસી પડવાને કારને ઘણા મજૂરો ઘાયલ થયા છે. શંકા સેવવામાં આવી રહી છે કે હજુ પણ 40-50 મજૂરો ભેખડમાં દબાયેલા છે. રાહત અને બચાવ કાર્ય માટે એનડીઆરએફની ટીમ પટનાથી રવાના થઇ ચૂકી છે. જાણકારી મુજબ ઇસ્ટર્ન કોલફીલ્ડ લિમિટેડ (ઇસીએલ) ની એક ભેખડમાં માટી ધસવાને કારણે બે ડઝનથી વધુ ગાડીઓ અને તેની ઉપર સવાર ઘણા લોકો દબાઇ ગયા. જણાવવામાં આવી રહ્યુ છે કે ઘટના સમયે લગભગ 40 મજૂરો ખાણમાં કામ કરી રહ્યા હતા. આમાંથી હજુ સુધી માત્ર 2 જ લોકોને બચાવી શકાયા છે. જેમને નજીકની હોસ્પિટલમાં ખસેડવામાં આવ્યા છે.